CELEX: C2004/201/09
Language: el
Date: 2004-08-07 00:00:00
Title: Απόφαση του Δικαστηρίου (πέμπτο τμήμα), της 22ας Ιουνίου 2004, στην υπόθεση C-439/02: Επιτροπή των Ευρωπαϊκών Κοινοτήτων κατά Γαλλικής Δημοκρατίας (Παράβαση κράτους μέλους — Θαλάσσιες μεταφορές — Οδηγία 95/21/EK — Ασφάλεια στη θάλασσα — Έλεγχος των πλοίων από το κράτος του λιμένα — Ανεπαρκής αριθμός επιθεωρήσεων)

7.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/5
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 22ας Ιουνίου 2004
   στην υπόθεση C-439/02: Επιτροπή των Ευρωπαϊκών Κοινοτήτων κατά Γαλλικής Δημοκρατίας (1)
   
   (Παράβαση κράτους μέλους - Θαλάσσιες μεταφορές - Οδηγία 95/21/EK - Ασφάλεια στη θάλασσα - Έλεγχος των πλοίων από το κράτος του λιμένα - Ανεπαρκής αριθμός επιθεωρήσεων)
   (2004/C 201/09)
   Γλώσσα διαδικασίας: η γαλλική
   Στην υπόθεση C-439/02, Επιτροπή των Ευρωπαϊκών Κοινοτήτων (εκπροσωπουμένη από τους K. Simonsson και W. Wils) κατά Γαλλικής Δημοκρατίας (εκπροσωπουμένης από τους G. De Bergues και P. Boussaroque) που έχει ως αντικείμενο να αναγνωριστεί ότι η Γαλλική Δημοκρατία, παραλείποντας να διενεργήσει συνολικό ετήσιο αριθμό επιθεωρήσεων που να αντιστοιχεί στο 25 % τουλάχιστον του αριθμού των πλοίων που κατέπλευσαν στους λιμένες της κατά τα έτη 1999 και 2000, παρέβη τις υποχρεώσεις που υπέχει από το άρθρο 5, παράγραφος 1, της οδηγίας 95/21/ΕΚ του Συμβουλίου, της 19ης Ιουνίου 1995, για την επιβολή, σχετικά με τη ναυσιπλοΐα που συνεπάγεται χρήση κοινοτικών λιμένων ή διέλευση από ύδατα υπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος του κράτους του λιμένα) (ΕΕ L 157, σ. 1), το Δικαστήριο (πέμπτο τμήμα), συγκείμενο από τους C. Gulmann, πρόεδρο του τμήματος, S. von Bahr και R. Silva de Lapuerta (εισηγήτρια), δικαστές, γενικός εισαγγελέας: F. G. Jacobs, γραμματέας: R. Grass, εξέδωσε στις 22 Ιουνίου 2004 απόφαση με το εξής διατακτικό:
   
               1.
            
            
               Η Γαλλική Δημοκρατία, παραλείποντας να διενεργήσει συνολικό ετήσιο αριθμό επιθεωρήσεων που να αντιστοιχεί στο 25 % τουλάχιστον του αριθμού των πλοίων που κατέπλευσαν στους λιμένες της κατά τα έτη 1999 και 2000, παρέβη τις υποχρεώσεις που υπέχει από το άρθρο 5, παράγραφος 1, της οδηγίας 95/21/ΕΚ του Συμβουλίου, της 19ης Ιουνίου 1995, για την επιβολή, σχετικά με τη ναυσιπλοΐα που συνεπάγεται χρήση κοινοτικών λιμένων ή διέλευση από ύδατα υπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος του κράτους του λιμένα).
            
         
               2.
            
            
               Καταδικάζει τη Γαλλική Δημοκρατία στα δικαστικά έξοδα.
            
         
      (1)  ΕΕ C 19 της 25.1.2003.